103. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. 41/241 της 19 Μαρτ./9 Απρ. 1996 (ΦΕΚ Β΄  228) Ανακαθορισμός κατώτατων ορίων συντάξεων άμισθων ασφαλισμένων Α΄ και Β΄ τάξης του Ταμείου Νομικών. Έχοντας υπόψη: 1.Τις διατάξεις των παρ. 2 και 4 του άρθρ. 6 του Νόμ. 1090/80 (ΦΕΚ 263 Α΄). 2.Τις διατάξεις των άρθρ. 23, 24 και 27 του Νόμ. 1558/1985 «Κυβέρνηση και Κυβερνητικά όργανα (ΦΕΚ 137 Α΄) και του Π.Δ. 437/85 «καθορισμός και ανακατανομή των αρμοδιοτήτων των Υπουργείων» (ΦΕΚ 157 Α΄). 3.Το Π.Δ/γμα 26/1996 «Διορισμός Υπουργών, Αναπληρωτή Υπουργού και Υφυπουργών» (ΦΕΚ 18 Α΄) και την αριθ. 80010/12.2.1996 απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (ΦΕΚ 201 Α΄). 4.Το Π.Δ/γμα 372/95 «Μεταφορά της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοιν. Ασφαλίσεων στο Υπουργείο Εργασίας»(ΦΕΚ 201Α΄). 5.Το Π.Δ/γμα 213/92 «Οργανισμός της Γενικής Γραμματείας Κοινωνικών Ασφαλίσεων» (ΦΕΚ 102 Α΄). 6.Τις διατάξεις του άρθρ. 30 του Νόμ. 1027/1980 (ΦΕΚ 49Α΄),όπως αυτές ισχύουν μετά την αντικατάσταση και συμπλήρωσή τους από τις διατάξεις του άρθρ. 7 του Νόμ. 1275/1982 (ΦΕΚ 100 Α΄) και του άρθρ. 43 του Νόμ. 1469/1984 (ΦΕΚ 111 Α΄). 7.Τις διατάξεις της παρ. 3 του άρθρ. 29Α του Νόμ. 1558/1985 όπως προστέθηκαν με το άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1772/1987 για τον εκσυγχρονισμό των επαγγελματικών οργανώσεων, των εμπόρων, βιοτεχνών και λοιπών επαγγελματιών και άλλες διατάξεις» (ΦΕΚ 154 Α΄). 8.Τη γνώμη του Δ.Σ. του Ταμείου Νομικών που διατυπώθηκε κατά την 3759/17.5.1995 συνεδρίασή του. 9.Την από 15.12.1995 γνώμη της Συντονιστικής Επιτροπής των Δικηγορικών Συλλόγων Ελλάδος. (Μετά τη σελ.100,20) Σελ. 100,201 Τεύχος 1323 Σελ. 55 10.Τη γνώμη του Συμβουλίου Κοινωνικής Ασφάλειας, όπως διατυπώθηκε στην 89η/14.2.1996 συνεδρίασή του, αποφασίζουμε: Άρθρ.1.-Από την 1.1.1996 ανακαθορίζονται τα κατώτατα όρια συντάξεων λόγω γήρατος ή ανικανότητας των άμισθων ασφαλισμένων Α΄ και Β΄ τάξης του Ταμείου Νομικών από 17/50 σε 23/50, της εκάστοτε ανώτατης προβλεπομένης συντάξεως για την Α΄ τάξη αμίσθων ασφαλισμένων του Ταμείου. Άρθρ.2.-1.Από την παραπάνω απόφαση δεν επιβαρύνεται ο Κρατικός Προϋπολογισμός ούτε επέρχεται μείωση των εσόδων του. 2.Η δαπάνη που προκύπτει από την απόφαση αυτή ανέρχεται στο ποσό των 130.000.000 δρχ. περίπου για το έτος 1996 και καλύπτεται από το προϋπολογισθέν πλεόνασμα του Ταμείου Νομικών έτους 1996 (Κώδ. αριθμοί 0617, 0618, 0636 και 0637). 